Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Снежана Михајловска со службена легитимација број 0024 и Томислав Цветковски со лиценца за инспектор со сериски број 49181002, изврши редовен инспекциски надзор над субјектот на инспекциски надзор ЈУ Центар за социјална работа Кичево, со седиште на ул.Санде Штерјоски бр.13, Кичево, застапуван од Директорот Дашмир Лимани и со Записник ИП1 број 16-257 од 03.06.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022) го донесе следното

**Р Е Ш Е Н И Е**

Се наредува на Дашмир Лимани Директор на ЈУ Центар за социјална работа Кичево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот да го известува писмено можниот посвоител два месеца пред истекот на важноста на документите за посвојување, за датумот на престанок на важноста на документите и за обврската до кој датум да ги обнови документите, согласно член 104 од Законот за семејството.

**Рокот за извршување на изречената инспекциска мерка изнесува по приемот на решението и постојано**

2. Центарот при утврдување на личните ставови на можните посвоители во однос на детето кое сакаат да го посвојат во постапката за упис на посвоителите во регистарот на можни посвоители, како и при следењето на можните посвоители за утврдување на подобноста на посвоителите и мотивите за посвојување, да зема писмена изјава од можните посвоители во која што ќе се наведат националноста, развојниот потенцијал, возраста, полот и бројот на деца кои што сакаат да ги посвојат, согласно член 104-б од Законот за семејството и член 20 точка В од Правилникот за поблиските критериуми и начинот на избор на посвоител по електронски пат.

**Рокот за извршување на изречената инспекциска мерка изнесува по приемот на решението и постојано**

3. Центарот, по извршениот упис на посвоителите во регистарот на можни посвоители, при континуираното следење на можните посвоители, Наодот и мислењето на стручниот тим и поединечните наоди и мислења на стручните работници за подобноста на посвоителите и мотивите за посвојувањето кои еднаш годишно ги доставува до Комисијата, да ги доставува во определениот рок од десет дена по истекот на рокот, согласно член 104-з став 4 од Законот за семејството.

**Рокот за извршување на изречената инспекциска мерка изнесува по приемот на решението и постојано**

4. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 0024 и Томислав Цветковски со лиценца за инспектор со сериски број 49181002, изврши редовен инспекциски надзор над субјектот на инспекциски надзор ЈУ Центар за социјална работа Кичево, застапуван од Директорот Дашмир Лимани.

Инспекцискиот надзор е извршен над применувањето и спроведувањето на Законот за социјалната заштита, Законот за смејството, подзаконските, општите, поединечните и другите акти донесени врз нивна основа, за што е составен Записник ИП1 број 16-257 од 03.06..2022 година, во кој се констатирани недостатоци и неправилности во постапката за засновање на посвојување.

За отстранување на утврдените неправилности и недостатоци, определени се мерки и рок за нивно остранување, согласно член 338 од Законот за социјалната заштита.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-257 од 03.06.2022 година.

Инспектори за социјална заштита:

Снежана Михајловска

Томислав Цветковски